
**Tacaíocht Ionscoile**

**Foghlaim Ghairmiúil Múinteoirí an NCSE do Scoileanna DEIS**

Déanann an NCSE réimse tionscnamh foghlama gairmiúil do mhúinteoirí agus struchtúir tacaíochta do phearsanra a bhíonn ag obair le daltaí a bhfuil riachtanais speisialta oideachais acu i mbunscoileanna agus in iar-bhunscoileanna príomhshrutha, i scoileanna speisialta agus i ranganna speisialta a chomhordú, a fhorbairt agus a sheachadadh. Beidh siad sin ar fad ábhartha do mhúinteoirí agus do cheannairí scoile a bhíonn ag obair i scoileanna DEIS. Áirítear a leanas orthu sin:



Seachas na hacmhainní ar líne atá ar fáil trínár láithreán gréasáin, tá sé d’aidhm ag an NCSE tacaíocht dhíreach a chur ar fáil do scoileanna agus do mhúinteoirí aonair ar an mbealach is solúbtha agus is féidir. Is féidir iarratas a dhéanamh trínár n-iarratas ar líne, a chuireann treoirlínte breise ar fáil d’iarratasóirí. Chun rochtain a fháil ar thacaíocht scoile,



déan iarratas trínár láithreán gréasáin <https://ncse.ie/school-support> nó tríd an gcód QR seo.

**Leabhar a fháil ar Iasacht**

Tá seirbhís Leabhar a fháil ar Iasacht an NCSE ar fáil don fhoireann múinteoireachta d’fhonn tacú lena forbairt ghairmiúil agus d’fhonn tacú léi daltaí a bhfuil riachtanais speisialta oideachais acu a mhúineadh. Tá breis is 1,200 acmhainn ar fáil; is féidir suas le trí leabhar a fháil ar iasacht ag an am ar feadh suas le trí seachtaine. Seolfar na leabhair chuig do scoil áitiúil tríd An Post; cuirfear seoladh fillte ar fáil; ní bheidh postas fillte san áireamh, áfach. Chun clárú don tseirbhís seo, déan teagmháil linn trí: [library@ncse.ie](mailto:library@ncse.ie)

**Maoiniú NCSE**

Is féidir le múinteoirí iarratas a dhéanamh ar mhaoiniú NSCE le freastal ar chúrsaí ceadaithe d’fhorbairt ghairmiúil múinteoirí. Tá maoiniú ar fáil i láthair na huaire i gcomhair ceithre chúrsa lárnach lena n-áirítear: Córas Cumarsáide Malairte Pictiúr (PECS); Braille; Lámh – oiliúint foirne go léir; agus Teanga Chomharthaíochta na hÉireann (ISL).

Breithneoidh NCSE iarratais ar mhaoiniú i gcomhair Cúrsaí Iarchéime eile a leagan béim ar Riachtanais Speisialta Oideachais nó i gcomhair cúrsaí ábhartha a mholann Príomhoidí scoile, faoi réir ceadaithe. Is féidir tuilleadh eolais a fháil maidir lena bhfuil thuas agus eolas ar an gcaoi le hiarratas a dhéanamh a fháil ag <https://ncse.ie/tpl-funding>.

**Seimineáir Foghlama   
Gairmiúla Múinteoirí an NCSE**

Cuireann an NCSE seimineáir ag a mbíonn daoine ar aon láthair agus seimineáir ar líne araon ar fáil i gcaitheamh na scoilbhliana. Féach **rogha** seimineár thíos a chuirimid ar fáil do scoileanna a d’fhéadfadh a bheith ar na cinn is oiriúnaí do scoileanna DEIS. Tá fáilte roimh mhúinteoirí ó gach grúpáil chuig seimineáir an NCSE.

|  |  |
| --- | --- |
| Déan iarratais trínár láithreán gréasáin https://ncse.ie/ teacher-professional-learning nó tríd an gcód QR i gcomhair áirithintí agus an eolais is déanaí. |  |

**Bunscoileanna - Seimineáir Foghlama   
Gairmiúla Múinteoirí**

Is seimineár lae é **Measúnú agus Pleanáil do Dhaltaí a bhfuil Riachtanais Speisialta Oideachais acu** a dhíríonn ar na huirlisí agus na céimeanna measúnaithe a bhaineann leis an bpróiseas pleanála agus beartaithe spriocanna i gcomhthéacs na samhla leithdháilte SET.

Is seimineár lae é **Scoil Ionchuimsitheach a Threorú do Cheannairí Scoile** a chuireann treoir ar fáil do cheannairí bunscoile ar acmhainní breise múinteoireachta a úsáid, a eagrú agus a sholáthar do dhaltaí a bhfuil riachtanais speisialta oideachais acu.

Is seimineár ceithre lá é ***Pathways to Prevention*** a chuireann tacaíocht ar fáil do mhúinteoirí ranganna príomhshrutha agus múinteoirí ranganna speisialta a thacaíonn le daltaí ar cúis imní é a n-iompar sa seomra ranga. Díríonn an seimineár ar straitéisí iompraíochta dearfacha a éascú agus a mhúineadh chun tacú le daltaí ag úsáid idirghabhálacha atá bunaithe ar fhianaise.

Is seimineár lae é **Súgradh ina Straitéis Ionchuimsitheach** do mhúinteoirí ranganna príomhshrutha, do mhúinteoirí ranganna speisialta agus do mhúinteoirí SET a bhíonn ag obair i seomraí ranga naíonáin. Tacaíonn le múinteoirí cuir chuige ionchuimsitheacha súgartha a úsáid sna seomraí ranga agus súgradh a úsáid mar straitéis idirghabhála chun tacú le daltaí.

Is seimineár lae é **Ag Múineadh Daltaí a bhfuil Deacrachtaí Litearthachta acu agus Disléicse orthu** do Mhúinteoirí seomra ranga agus do Mhúinteoirí Oideachais Speisialta, dírithe ar fhianaise ó thaighde reatha agus ar straitéisí praiticiúla le cur i bhfeidhm le daltaí a bhfuil deacrachtaí litearthachta acu agus Disléicse orthu ar fud chomhthéacs na scoile.

Is seimineár lae é **An tAistriú ón mBunscoil go dtí an Iar-bhunscoil** atá leagtha amach chun tacaíochtaí agus straitéisí a chur ar fáil chun a chur ar chumas scoileanna cur lena n-acmhainn tacú le daltaí a bhfuil riachtanais speisialta oideachais (SEN) acu an t-aistriú ón mbunscoile go dtí an iar-bhunscoil a phleanáil.

Is seimineár trí lá é **Iompar a Thuiscint** atá leagtha amach chun na scileanna a thabhairt do mhúinteoirí iompar a thuiscint sa chiall is leithne fad a dhéantar na cúiseanna a bhféadfadh iompar ar cúis imní é tarlú. Cuidíonn le múinteoirí machnamh a dhéanamh ar na gnéithe ‘nach bhfeictear’ a imríonn tionchar ar dhaltaí agus mar is féidir freastal orthu sin.

Is seimineár dhá lá é **Modheolaíochtaí Físeacha Struchtúrtha don Teagasc** do mhúinteoirí daltaí a bhfuil uathachas orthu. Díríonn ar chur le hacmhainn múinteoirí modheolaíochtaí éagsúla a chur ar fáil chun cuidiú le múinteoirí cuir chuige fhíseacha struchtúrtha agus go leor eile a leabú sa seomra ranga.

**Iar-bhunscoileanna - Seimineáir Foghlama   
Gairmiúil Múinteoirí**

Is seimineár lae é **Measúnú and Pleanáil** do Mhúinteoirí Oideachais Speisialta daltaí a bhfuil riachtanais bhreise foghlama acu a aithint agus idirghabhálacha spriocdhírithe agus córasacha a phleanáil chun freastal ar riachtanais foghlaimeoirí dá leithéid ag leibhéal iar-bhunscoile.

Is seimineár lae é **Comhtheagasc** do mhúinteoirí oideachais speisialta agus do mhúinteoirí príomhshrutha. Cuireann bealaí praiticiúla ar fáil do mhúinteoirí le comhtheagasc a phleanáil, a chur ar fáil agus a mheas chun tairbhe daltaí go léir.

Is seimineár lae é **Múineadh agus Foghlaim Ionchuimsitheach** a chuireann tuiscint ar an tírdhreach reatha san oideachas ar fáil agus a shocraíonn comhthéacs don scoil ar fad agus a chuireann pleanáil aonair ar fáil chun daltaí a bhfuil riachtanais speisialta oideachais (SEN) acu a mhúineadh agus d’fhoghlaim na ndaltaí sin.

Is seimineár é **Foghlaim Ionchuimsitheach a Threorú do Cheannairí Scoile** a chuireann treoir ar fáil do cheannairí iar-bhunscoile ar acmhainní breise múinteoireachta do dhaltaí a bhfuil riachtanais speisialta oideachais acu a úsáid, a eagrú agus a sholáthar.

Is seimineár dhá lá é **Ag Tacú le Deacrachtaí Litearthachta agus Disléicse san Iar-bhunscoil** do mhúinteoirí oideachais speisialta iar-bhunscoile agus do mhúinteoirí príomhshrutha iar-bhunscoile. Cuireann straitéisí praiticiúla ar fáil do mhúinteoirí le cur i bhfeidhm lena gcuid daltaí a bhfuil Disléicse orthu agus a bhfuil deacrachtaí litearthachta acu ar fud chomhthéacs na scoile lena n-áirítear pleanáil i leith na scoile ar fad agus pleanáil aonair do mhúineadh agus d’fhoghlaim.

Is seimineár lae é **An tAistriú ón mBunscoil go dtí an Iar-bhunscoil** atá leagtha amach chun tacaíochtaí agus straitéisí a chur ar fáil do scoileanna chun tacú le daltaí a bhfuil riachtanais speisialta oideachais (SEN) acu leis an aistriú ón mbunscoile go dtí an iar-bhunscoil a dhéanamh.



|  |
| --- |
| **D’fhonn foghlaim i gcomhar a chothú do mhúinteoirí tá pobail foghlama gairmiúla (cnuaschruinnithe, pobail chleachtais agus ceardlanna iar-sheimineáir) ar fáil i gcaitheamh na bliana.** |